-1-

**รายงานการประชุมสภาองค์การบริหารส่วนตำบลบางเตย**

**สมัยวิสามัญ สมัยที่ 3 ประจำปี 2559**

**วันศุกร์ที่ 23 ธันวาคม พ.ศ. 2559 เวลา 09.30 น.**

**ณ ห้องประชุมสภาองค์การบริหารส่วนตำบลบางเตย ชั้น 2**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**เปิดประชุมเวลา 09.30 น.**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

นายมานพ เฟื่องบางหลวง เมื่อที่ประชุมพร้อมแล้วก็ขอเปิดประชุม การประชุมครั้งนี้ เป็นการประชุมสภา

(ประธานสภาฯ) องค์การบริหารส่วนตำบลบางเตย สมัยวิสามัญ สมัยที่ 3 ประจำปี 2559 เรื่อง

 การพิจารณาอนุมัติจ่ายขาดเงินสะสมประจำปีงบประมาณพ.ศ.2560 และการ

 พิจารณาข้อราชการอื่นๆ

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบลบางเตย สมัยสามัญ**

 **สมัยที่ 4 ครั้งที่ 1 / 2559 เมื่อวันที่ 15 พฤศจิกายน 2559**

นายมานพ เฟื่องบางหลวง เชิญสมาชิกสภาฯ ทุกท่านได้ตรวจรายงานการประชุมสภาองค์การบริหารส่วนตำบล

(ประธานสภาฯ) บางเตยให้ครบทุกวาระว่ามีข้อความใดบ้างที่สมควรแก้ไขเพิ่มเติม ขอเชิญ

เลขานุการสภาฯคุณธนิศา รอดรักวงศ์ไท ชี้แจงรายละเอียด

นางธนิศา รอดรักวงศ์ไท รายงานการประชุมสภาองค์การบริหารส่วนตำบลบางเตยครั้งที่ผ่านมาได้ผ่านการตรวจ

(เลขานุการสภาฯ) รายงานการประชุมจากคณะกรรมการสภาท้องถิ่นคือคณะกรรมการตรวจรายงานการ

 ประชุมแล้ว แต่ยังอาจจะต้องมีการแก้ไขเพิ่มเติม จึงขอให้สมาชิกสภาฯ และผู้เข้าร่วม

 ประชุมได้ร่วมกันตรวจสอบและพิจารณาอีกครั้ง หากมีข้อความใดต้องแก้ไขก็ขอให้แจ้ง

 ต่อที่ประชุม

ที่ประชุม ไม่มีสมาชิกท่านใดขอแก้ไข หรือเพิ่มเติม

นายมานพ เฟื่องบางหลวง เมื่อไม่มีท่านใดขอแก้ไข เพิ่มเติมจึงขอมติที่ประชุมรับรองรายงานการประชุมสภาฯ

(ประธานสภาฯ) สมัยสามัญ สมัยที่ 4 ครั้งที่ 1 /2559 เมื่อวันอังคารที่ 15 พฤศจิกายน 2559

ที่ประชุม มีมติเป็นเอกฉันท์รับรองรายงานการประชุมสภาฯ สมัยสามัญ สมัยที่ 4 ครั้งที่ 1 / 2559

- เห็นชอบ 14 เสียง

 - ไม่เห็นชอบ - เสียง

 - งดออกเสียง - เสียง

ขณะนั้นมีสมาชิกสภาในที่ประชุม 14 ท่าน

/ ระเบียบ ...

-2-

**ระเบียบวาระที่ 3 เรื่องกระทู้ถาม (ถ้ามี)**

นายมานพ เฟื่องบางหลวง มีสมาชิกสภาฯ ท่านใดจะเสนอกระทู้ถามหรือไม่

(ประธานสภาฯ)

ที่ประชุม ไม่มี

นายมานพ เฟื่องบางหลวง เมื่อไม่มีก็ขอเข้าสู่วาระต่อไป

(ประธานสภาฯ)

**ระเบียบวาระที่ 4 เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ**

นายมานพ เฟื่องบางหลวง เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ

(ประธานสภาฯ)

นายมานพ เฟื่องบางหลวง ไม่มี

(ประธานสภาฯ)

**ระเบียบวาระที่ 5 เรื่องที่เสนอใหม่**

 **5.1 การพิจารณาอนุมัติจ่ายขาดเงินสะสมประจำปีงบประมาณพ.ศ.2560**

นายมานพ เฟื่องบางหลวง ขอเชิญนายณัฏฐพล สุขนันทฬส ปลัดอบต.บางเตย ชี้แจง

(ประธานสภาฯ)

นายณัฏฐพล สุขนันทฬส เรียนท่านประธานสภาองค์การบริหารส่วนตำบลบางเตยและผู้เข้าร่วมประชุม

(ปลัดอบต.บางเตย) ทุกท่านการจ่ายขาดเงินสะสมขององค์การบริหารส่วนตำบลบางเตยประจำปี งบประมาณ พ.ศ. 2560 ซึ่งมีหนังสือสั่งการมาด่วนที่สุด ที่นฐ 0023.5/18901 ลงวันที่

10 พฤศจิกายน 2559 เรื่องการกำหนดหลักเกณฑ์การใช้จ่ายเงินสะสมขององค์กร

ปกครองส่วนท้องถิ่น ตามมาตรการสนับสนุนการพัฒนาโครงสร้างพื้นฐาน เศรษฐกิจ

และสังคมภายในท้องถิ่น ตามมติคณะรัฐมนตรี เมื่อวันที่ 13 กันยายน 2559

ด้วยจังหวัดนครปฐมได้รับแจ้งจากกระทรวงมหาดไทยว่า คณะรัฐมนตรีได้มีมติคณะ

รัฐมนตรีเมื่อวันที่ 13 กันยายน 2559 เห็นชอบในหลักการสนับสนุนการพัฒนาโครงสร้างพื้นฐาน เศรษฐกิจและสังคมภายในท้องถิ่น เพื่อให้องค์กรปกครองส่วนท้องถิ่นมีบทบาทในการนำเงินสะสมมาใช้ในการพัฒนาเศรษฐกิจและพัฒนาคุณภาพชีวิตของประชาชนตามที่กระทรวงการคลังเสนอ โดยให้กระทรวงมหาดไทยกำหนดแนวทางการปฏิบัติในการดำเนินการตามมาตรการดังกล่าว ตามรายละเอียดที่ส่งมาด้วย กระทรวงมหาดไทยจึงอาศัยอำนาจตามระเบียบกระทรวงมหาดไทยว่าด้วยการรับเงิน การเบิกเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2547 และที่แก้ไขเพิ่มเติม ข้อ 4 กำหนดหลักเกณฑ์การใช้จ่ายเงินสะสมขององค์กรปกครองส่วน

/ ท้องถิ่น...

-3-

ท้องถิ่น ตามมาตรการสนับสนุนการพัฒนาโครงสร้างพื้นฐาน เศรษฐกิจและสังคมในท้องถิ่น ตามมติคณะรัฐมนตรี เมื่อวันที่ 13 กันยายน 2559 เพื่อให้องค์กรปกครองส่วนท้องถิ่นถือเป็นแนวทางปฏิบัติ รายละเอียดตามหลักเกณฑ์การใช้จ่ายเงินสะสมขององค์กรปกครองส่วนท้องถิ่นที่แนบมาพร้อมนี้ ลำดับต่อไปขอเชิญนักวิเคราะห์นโยบายและแผนชี้แจงหลักเกณฑ์การใช้จ่ายเงินสะสมขององค์กรปกครองส่วนท้องถิ่น ตามมาตรการสนับสนุนการพัฒนาโครงสร้างพื้นฐาน เศรษฐกิจและสังคมภายในท้องถิ่น ตามมติคณะรัฐมนตรีเมื่อวันที่ 13 กันยายน 2559 ขอเชิญน.ส.สวิตตา ตุ่นอินทร์ ชี้แจงรายละเอียดต่อที่ประชุมครับ

น.ส.สวิตตา ตุ่นอินทร์ เรียนท่านประธานสภาฯ คณะผู้บริหาร และท่านผู้เข้าร่วมประชุมทุกท่าน ในส่วนของ

(นักวิเคราะห์นโยบายและแผน) หลักเกณฑ์การใช้จ่ายเงินสะสมขององค์กรปกครองส่วนท้องถิ่น ตามมาตรการสนับสนุน

 การพัฒนาโครงสร้างพื้นฐาน เศรษฐกิจ และสังคมภายในท้องถิ่น ตามมติคณะรัฐมนตรี เมื่อวันที่ 13 กันยายน 2559

1. เจตนารมณ์ของระเบียบกระทรวงมหาดไทยว่าด้วยการรับเงิน การจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.2547 และที่แก้ไขเพิ่มเติมที่กำหนดให้องค์กรปกครองส่วนท้องถิ่นมีเงินสะสมนั้น เพื่อให้องค์กรปกครองส่วนท้องถิ่นมีฐานะการเงินการคลังที่มั่นคงพร้อมที่จะรับมือกับสถานการณ์ความไม่แน่นอนทางเศรษฐกิจที่ไม่อาจคาดการณ์ได้ หรือนำไปใช้เพื่อการจัดบริการสาธารณะแก่ประชาชนให้ทั่วถึงและมีคุณภาพ ดังนั้น องค์กรปกครองส่วนท้องถิ่นจึงควรพิจารณาใช้จ่ายเงินสะสมอย่างระมัดระวังเพื่อมิให้เกิดผลกระทบต่อการบริหารตามอำนาจหน้าที่ขององค์กรปกครองส่วนท้องถิ่นในระยะยาว

2. ในการขออนุมัติใช้จ่ายเงินสะสม ให้องค์กรปกครองส่วนท้องถิ่นตรวจสอบยอดเงินสะสมที่นำไปใช้ได้ ณ ปัจจุบัน โดยหักเงินสะสมที่ส่งฝากเงินทุนส่งเสริมกิจการเทศบาล (ก.ส.ท.)หรือเงินทุนส่งเสริมกิจการองค์การบริหารส่วนจังหวัด (ก.ส.อ.) แล้วนำไปหักรายการเงินสะสมที่ได้รับอนุมัติแล้ว แต่ยังไม่ได้ดำเนินการหรือยังไม่ได้เบิกจ่าย เพื่อพิสูจน์ยอดเงินสะสมคงเหลือ ณ ปัจจุบันที่สามารถนำไปใช้ได้

3. เพื่อปฏิบัติให้เป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.2547 และที่แก้ไขเพิ่มเติมข้อ 89 วรรคท้ายที่กำหนดให้องค์กรปกครองส่วนท้องถิ่นจะต้องมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพในระยะยาว ดังนั้นก่อนที่จะนำเงินสะสมตามจำนวนในข้อ 2 ไปใช้ ให้องค์กรปกครองส่วนท้องถิ่นสำรองเงินสะสมไว้เพื่อใช้จ่ายในกรณีดังต่อไปนี้

 3.1 สำรองเป็นค่าใช้จ่ายด้านบุคลากร โดยคำนวณจากฐานเงินเดือน ค่าจ้างบุคลากรท้องถิ่น ประมาณสามเดือน

/ 3.2 สำรอง...

-4-

3.2 สำรองจ่ายกรณีสาธารณภัย โดยสำรองไว้ร้อยละสิบของยอดวงเงินสะสมคงเหลือจากหักรายการตามข้อ 2 และ 3.1

4. ลักษณะและประเภทโครงการที่สามารถนำเงินสะสมไปใช้จ่าย

 4.1 เป็นโครงการหรือกิจการที่อยู่ในอำนาจหน้าที่ขององค์กรปกครองส่วนท้องถิ่นด้านการบริการชุมชนและสังคม หรือกิจการที่เป็นการเพิ่มพูนรายได้หรือกิจการที่จัดทำเพื่อบำบัดความเดือดร้อนของประชาชน และอยู่ในแผนพัฒนาท้องถิ่นขององค์กรปกครองส่วนท้องถิ่นตามกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่นพ.ศ.2547 และที่แก้ไขเพิ่มเติม ข้อ 89 ทั้งนี้ การนำเงินสะสมไปใช้จ่ายเพื่อสนับสนุนการพัฒนาโครงสร้างพื้นฐานเศรษฐกิจ และสังคมภายในท้องถิ่น ตามมติคณะรัฐมนตรีเมื่อวันที่ 13 กันยายน 2559 ให้ถือปฏิบัติตามหลักเกณฑ์ดังนี้

 4.1.1 โครงการลงทุนด้านการพัฒนาโครงสร้างพื้นฐาน (ผนวก 1) ซึ่งจะมีส่วนช่วยสนับสนุนการสร้างรายได้ของประชาชนและการกระตุ้นเศรษฐกิจในท้องถิ่น ให้ดำเนินการ ดังนี้

 4.1.1.1 กรณีองค์กรปกครองส่วนท้องถิ่นแห่งใดมีเงินสะสมเหลืออยู่เพียงพอที่จะนำไปจัดทำโครงการด้านการพัฒนาโครงสร้างพื้นฐาน ก็ให้องค์กรปกครองส่วนท้องถิ่นพิจารณานำเงินสะสมที่มีอยู่ไปดำเนินการแก้ไขปัญหาความเดือดร้อนให้แก่ประชาชนในด้านดังกล่าว โดยเฉพาะปัญหาที่เรื้อรังมาเป็นเวลานาน เช่น สิ่งสาธารณะประโยชน์ขาดแคลน ชำรุด เสียหาย เป็นต้น

 4.1.1.2 องค์กรปกครองส่วนท้องถิ่นที่มีเงินสะสมไม่เพียงพอที่จะดำเนินการแต่มีความจำเป็นต้องจัดทำโครงการด้านโครงสร้างพื้นฐานเพื่อแก้ไขปัญหาความเดือดร้อนของประชาชนเป็นการเร่งด่วน องค์กรปกครองส่วนท้องถิ่นก็อาจจัดทำโครงการเพื่อขอรับการสนับสนุนงบประมาณจากรัฐบาลตามมาตรการลงทุนร่วมระหว่างรัฐบาลและองค์กรปกครองส่วนท้องถิ่น (Matching Fund) ภายใต้กรอบวงเงินตามมติคณะรัฐมนตรีเมื่อวันที่ 13 กันยายน 2559 (ผนวก 2) โดยมีหลักเกณฑ์และวิธีปฏิบัติ ดังนี้

 (1) โครงการต้องไม่ซ้ำซ้อนกับโครงการในข้อบัญญัติหรือเทศบัญญัติงบประมาณรายจ่ายประจำปี พ.ศ.2559 หรือโครงการที่องค์กรปกครองส่วนท้องถิ่นได้จัดสรรเงินอุดหนุนเฉพาะกิจประจำปีงบประมาณ พ.ศ.2560 โดยคัดเลือกโครงการพัฒนาด้านโครงสร้างพื้นฐานในลักษณะงบลงทุนที่ได้จัดลำดับความสำคัญไว้แล้วจากแผนพัฒนาท้องถิ่น

 (2) องค์กรปกครองส่วนท้องถิ่นจะต้องจ่ายเงินสะสมในจำนวนที่ไม่น้อยกว่างบประมาณที่รัฐบาลจัดสรรสมทบให้

 (3) องค์กรปกครองส่วนท้องถิ่นสามารถเสนอโครงการพัฒนาด้านโครงสร้างพื้นฐานที่จะขอรับการสนับสนุนงบประมาณได้มากกว่า 1 โครงการ แต่จะได้รับการสนับสนุนไม่เกินวงเงินสูงสุดที่องค์กรปกครองส่วนท้องถิ่นแต่ละประเภทจะได้รับ ทั้งนี้ โครงการที่จัดทำจะต้องมีความพร้อมที่จะดำเนินการได้ทันทีเมื่อได้รับอนุมัติงบประมาณ

/ (5) ให้จังหวัด...

-5-

 (5) ให้จังหวัดแต่งตั้งคณะกรรมการตรวจสอบและกลั่นกรองโครงการขึ้นมาคณะหนึ่ง โดยแต่งตั้งจากผู้ที่มีความรู้ความสามารถด้านวิศวกรรม (ผู้มีใบอนุญาตเป็นผู้ประกอบวิชาชีพวิศวกรรม) จากส่วนราชการหรือองค์กรปกครองส่วนท้องถิ่นในพื้นที่ตามจำนวนที่เห็นสมควร โดยให้ผู้ว่าราชการจังหวัดหรือรองผู้ว่าราชการจังหวัดที่ผู้ว่าราชการจังหวัดมอบหมายเป็นประธาน ท้องถิ่นจังหวัดเป็นเลขานุการ เพื่อทำหน้าที่ตรวจสอบและพิจารณาให้ความเห็นชอบโครงการที่ขอรับการสนับสนุนงบประมาณตามมาตรการลงทุนร่วมระหว่างรัฐบาลและองค์กรปกครองส่วนท้องถิ่น (Matching Fund) ตามหลักเกณฑ์และวิธีการที่กำหนดตามหนังสือฉบับนี้ โดยในการพิจารณาของคณะกรรมการฯ ให้คำนึงถึงความคุ้มค่า ความเป็นธรรม ความมีประสิทธิภาพ ประสิทธิผล รวมทั้งประโยชน์ที่ประชาชนได้รับเป็นสำคัญ

 (6) เมื่อคณะกรรมการตรวจสอบและกลั่นกรองโครงการได้ให้ความเห็นชอบโครงการตาม (5) แล้ว ให้จังหวัดรวบรวมเอกสารที่เกี่ยวข้องส่งกรมส่งเสริมการปกครองท้องถิ่น ภายในวันที่ 15 ธันวาคม 2559 และเพื่อรวดเร็วในการจัดส่งข้อมูล ขอให้ส่งข้อมูลทาง e-mail : SPS-dla/@hotmail.com อีกทางหนึ่ง ประกอบด้วย

 1) สรุปงบหน้าภาพรวมขององค์กรปกครองส่วนท้องถิ่นและโครงการที่จะได้รับความเห็นชอบ จำนวน 1 ชุด

 2) รายละเอียดโครงการขององค์กรปกครองส่วนท้องถิ่นที่ได้รับความเห็นชอบ จำนวน 2 ชุด โดยเอกสารโครงการแต่ละชุดให้จัดเรียงตามลำดับ ดังนี้

 2.1) บันทึกการตรวจสอบรายละเอียดด้านเทคนิคและประมาณการราคาค่าก่อสร้างของโครงการ

 2.2) ประมาณการราคาค่าก่อสร้างของโครงการพร้อมบัญชีแสดงปริมาณวัสดุ ปริมาณแรงงานและราคาต่อหน่วยของวัสดุ โดยประมาณราคาค่าก่อสร้างให้ใช้ราคามาตรฐานของทางราชการ และหากเป็นรายการที่ไม่มีราคามาตรฐานของทางราชการกำหนดไว้ ให้ใช้ราคาวัสดุของกระทรวงพาณิชย์ หรือหากไม่มีราคามาตรฐานทางราชการหรือราคาวัสดุของกระทรวงพาณิชย์ก็ให้ใช้ราคาท้องถิ่น

 2.3) แบบแปลนโครงการ

 2.4) ผังบริเวณสถานที่ที่ดำเนินโครงการ

 2.5) รูปถ่ายสถานที่ที่ดำเนินโครงการ

 2.6) สำเนาแผนพัฒนาท้องถิ่น ที่ระบุโครงการที่ได้รับความเห็นชอบ

 2.7) หนังสือรับรองขององค์กรปกครองส่วนท้องถิ่นกรณีมีเงินสะสมไม่เพียงพอ (ผนวก 3)

 2.8) เอกสารอื่นๆ ที่เกี่ยวข้อง เช่นสำเนารายงานการประชุมสภาท้องถิ่น หนังสือที่แสดงเอกสารสิทธิ์ หรือหนังสือที่ได้รับอนุมัติหรืออนุญาตให้ใช้พื้นที่ดำเนินการโครงการ (ถ้ามี)

 (7.) องค์กรปกครองส่วนท้องถิ่นต้องดำเนินการก่อหนี้ผูกพันและเบิกจ่ายเงินให้เสร็จสิ้นภายในไตรมาสที่ 2 ของปีงบประมาณ พ.ศ. 2560

/ 4.1.2 โครงการ...

-6-

 4.1.2 โครงการด้านการพัฒนาคุณภาพชีวิตของประชาชน โดยมีแนวทาง ดังนี้

 4.1.2.1 เป็นโครงการพัฒนาการศึกษาท้องถิ่น หรือโครงการพัฒนาคุณภาพชีวิตของผู้สูงอายุ ผู้พิการ ผู้ด้อยโอกาส เด็กกำพร้าหรือผู้เจ็บป่วยเรื้อรังในท้องถิ่น (ผนวก 4)

 4.1.2.2 โครงการที่จัดทำจะต้องไม่มีลักษณะเป็นการท่องเที่ยว ศึกษาดูงานหรือการแจกวัสดุสิ่งของ

 4.2 โครงการที่จะนำสะสมไปใช้จะต้องเป็นไปเพื่อประโยชน์และสนองตอบความต้องการของประชาชนอย่างแท้จริง ทั้งนี้ ขอให้นำข้อมูลปัญหา และความต้องการพื้นฐานของประชาชนจากแผนพัฒนาเศรษฐกิจพอเพียงท้องถิ่น (ด้านการเกษตรและแหล่งน้ำ) (Local Sufficency Plan : LSEP) มาประกอบการพิจารณาจัดทำโครงการด้วย

 5. การกรายงานผลการใช้จ่ายเงินสะสม

 ให้องค์กรปกครองส่วนท้องถิ่นรายงานผลการใช้จ่ายเงินสะสม ตามข้อ 4.1.1.2 และ4.1.2 และให้จังหวัดรวบรวมส่งกรมส่งเสริมการปกครองส่วนท้องถิ่นตามแบบที่กำหนด (ผนวก 5 ) (ตามเอกสารแนบท้าย 1)

นายณัฏฐพล สุขนันทฬส จากตารางแบบรายงานการใช้จ่ายเงินสะสมขององค์กรปกครองส่วนท้องถิ่นเพื่อสนับสนุน

(ปลัดอบต.บางเตย) นโยบายของรัฐบาล ของอบต.บางเตย (เอกสารแนบท้าย 2) พิจารณาตามหลักเกณฑ์ว่าจะ

ต้องดำเนินการอย่างไรบ้างและใช้จ่ายเงินสะสม มีจำนวนเงินสะสมอยู่เท่าไรและจะใช้ได้เท่าไร

และให้พิจารณาการใช้จ่ายเงินสะสมด้วยความระมัดระวังเพื่อไม่ให้ส่งผลกระทบต่อการบริหารตามอำนาจหน้าที่ในระยะยาว ซึ่งในการใช้จ่ายเงินสะสมจะต้องขออนุมัติจากผู้ว่าราชการจังหวัดและจะใช้ได้ในกรณีจำเป็นเร่งด่วน เหตุสาธารณภัยเป็นต้น ต่อไปนี้ขอให้ทุกท่านร่วมพิจารณาตามรายละเอียดของโครงการของแต่ละหมู่ซึ่งเป็นโครงการที่มาจากความต้องการของประชาชน ขอเชิญผู้อำนวยการกองช่างชี้แจงรายละเอียดโครงการต่อที่ประชุมครับ

น.ส.วัชรินทร์ธรณ์ สมบูรณ์พงศ์ เรียนท่านประธานสภาและผู้เข้าร่วมประชุมทุกท่าน รายละเอียดโครงการจ่ายขาดเงิน(ผู้อำนวยการกองช่าง) สะสมปีงบประมาณ พ.ศ.2560 มีดังต่อไปนี้

หมู่ที่ 1 บ้านคลองสามบาท

 1.) ก่อสร้างท่อระบายน้ำ คสล. ถนนบางเตยซอย 2 หมู่ที่ 1 จำนวน 1,201,000.- บาท เพื่อจ่ายเป็นค่าจ้างเหมาก่อสร้างท่อระบายน้ำ คสล. ถนนบางเตยซอย 2 หมู่ที่ 1 โดยใช้ ท่อ คสล. (มอก.ชั้น3 ) ขนาด ø 0.60 เมตร พร้อมบ่อพัก คสล. ระยะทางยาว 290 เมตร และวางท่อระบายน้ำ คสล. (มอก.ชั้น 3) Ø 0.40 เมตร ลอดข้ามถนน จำนวน 2 ชุด รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

2.) ก่อสร้างท่อระบายน้ำ คสล. ถนนเจริญทำ หมู่ที่ 1 จำนวน 995,000.- บาท เพื่อจ่ายเป็นค่าจ้างเหมาก่อสร้างท่อระบายน้ำ คสล. ถนนเจริญทำ หมู่ที่ 1 โดยใช้ท่อ คสล. (มอก. ชั้น3) Ø 0.80 เมตร พร้อมบ่อพัก คสล. ระยะทางยาว 178 เมตร และวางท่อระบายน้ำ

/ คสล....

-7-

คสล. (มอก.ชั้น 3) Ø 0.80 เมตร ลอดข้ามถนน จำนวน 1 ชุด รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

3.) ก่อสร้างถนน คสล. ถนนบางเตยซอย 2/1 หมู่ที่ 1 จำนวน 1,287,000.- บาท เพื่อจ่ายเป็นค่าจ้างเหมาก่อสร้าง ถนน คสล. ถนนบางเตยซอย 2/1 ช่วงที่ 1 ผิวจราจรกว้าง 6.00 เมตร ระยะทางยาว 223 เมตร หนา 0.20 เมตร หรือมีพื้นที่ผิวจราจรไม่น้อยกว่า 1,338 ตารางเมตร ช่วงที่ 2 ผิวจราจรกว้าง 3.00 เมตร ระยะทางยาว 28 เมตร หนา 0.20 เมตร หรือมีพื้นที่ไม่น้อยกว่า 84 ตารางเมตร ไหล่ทางตามสภาพพื้นที่ รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

4) ก่อสร้างเขื่อนกันดิน เลียบคลองหมอคง หมู่ที่ 1 จำนวน 1,287,000.- บาท เพื่อจ่ายเป็นค่าจ้างเหมาก่อสร้างเขื่อนกันดิน ถนนเลียบคลองหมอคง หมู่ที่ 1 ระยะทางยาว 144 เมตร สูง 2.00 เมตร รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

รวมหมู่ที่ 1 เป็นเงินงบประมาณทั้งสิ้น 4,770,000.- บาท

หมู่ที่ 2 บ้านคอราง

1. ก่อสร้างเขื่อน คสล. ถนนบางเตยซอย 7 หมู่ที่ 2 จำนวน 1,555,000.- บาท เพื่อจ่ายเป็นค่าจ้างเหมาก่อสร้างเขื่อน คสล. ถนนบางเตยซอย 7 หมู่ที่ 2 ระยะทางยาว 180 เมตร รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

2.) ก่อสร้างเขื่อน คสล.ถนนเลียบคลองบางเตย (ช่วงบ้านนายณรงค์) หมู่ที่ 2 จำนวน 1,928,000.- บาท เพื่อจ่ายเป็นค่าจ้างเหมาก่อสร้าง เขื่อน คสล. ถนนเลียบคลองบางเตย

(ช่วงบ้านนายณรงค์) หมู่ที่ 2 ระยะทางยาว 180 เมตร รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

3.) ก่อสร้างถนน คสล. ถนนทางเกวียน หมู่ที่ 2 จำนวน 360,000.- บาท เพื่อจ่ายเป็นค่าจ้างเหมาก่อสร้างถนนคสล. ถนนทางเกวียน หมู่ที่ 2 ผิวจราจรกว้าง 4.00 เมตร ยาว 103 เมตร หนา 0.20 เมตร หรือมีพื้นที่ไม่น้อยกว่า 412 ตารางเมตร รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

4.) ก่อสร้างขยายผิวจราจร คสล. พร้อมเขื่อน คสล. ถนนบางเตยซอย 3 หมู่ที่ 2 จำนวน 820,000.- บาท เพื่อจ่ายเป็นค่าจ้างเหมาก่อสร้างขยายผิวจราจรถนน คสล. ผิวจราจรกว้าง 1.00 เมตร ระยะทางยาว 405.50 เมตร หนา 0.20 เมตร หรือมีพื้นที่ไม่น้อยกว่า 680.50 ตารางเมตร พร้อมเขื่อน คสล. ยาว 27.00 เมตร รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

/5.ก่อสร้าง...

-8-

5.) ก่อสร้างถนนดินเสริมลูกรังและหินคลุก ถนนบางเตยซอย 3/1 แยก 2 หมู่ที่ 2 จำนวน 1,886,000.- บาท เพื่อจ่ายเป็นค่าก่อสร้างถนนดินเสริมลูกรังและหินคลุก ถนนบางเตยซอย 3/1 แยก 2 หมู่ที่ 2 ผิวจราจร กว้างเฉลี่ย 6.00 เมตร ยาว 134 เมตร รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

6.) ก่อสร้างเขื่อน คสล.เลียบคลองบางเตย หมู่ที่ 2 (ช่วงบ้านนายเลิศ) จำนวน 2,786,000.- บาท เพื่อจ่ายเป็นค่าก่อสร้างเขื่อน คสล. เลียบคลองบางเตย หมู่ที่ 2 (ช่วงบ้านนายเลิศ) ช่วงที่ 1 สูง 3.00 เมตร ยาว 123 เมตร ช่วงที่ 2 สูง 2.50 เมตร ความยาว 57 เมตร รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

รวมหมู่ที่ 2 เป็นเงินงบประมาณทั้งสิ้น 9,335,000.- บาท

หมู่ที่ 3 บ้านคลองหลวง

1.) ถนนดินพร้อมลูกรัง ถนนเทิดพระเกียรติ ซอย 3 (ถนนบ้านนางประดับ) หมู่ที่ 3 จำนวน 997,000.- บาท เพื่อจ่ายเป็นค่าจ้างเหมาก่อสร้างถนนดินพร้อมลงลูกรัง ถนนเทิดพระเกียรติซอย 3 (ถนนบ้านนางประดับ) หมู่ที่ 3 ต่อจากโครงการเดิม ผิวจราจรกว้าง 5.00 เมตร ระยะทางยาว 176 เมตร รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

รวมหมู่ที่ 3 เป็นเงินงบประมาณทั้งสิ้น 997,000.- บาท

หมู่ที่ 4 บ้านบางเตย

1.) ก่อสร้างเขื่อน คสล. ริมถนนเทิดพระเกียรติ ซอย 4 หมู่ที่ 4 จำนวน 639,000.- บาท เพื่อจ่ายเป็นค่าจ้างเหมาก่อสร้างก่อสร้างเขื่อน คสล. ริมถนนเทิดพระเกียรติ ซอย 4 หมู่ที่ 4 ระยะทางยาว 66 เมตร รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

2.) ก่อสร้างถนนดินใหม่ถนนเทิดพระเกียรติซอย 2 หมู่ที่ 4 จำนวน 490,000.- บาท เพื่อจ่ายเป็นค่าจ้างเหมาก่อสร้างถนนดินใหม่ถนนเทิดพระเกียรติซอย 2 หมู่ที่ 4 กว้าง 6.00 เมตร ระยะทางไม่น้อยกว่า 85.00 เมตร ลงดินปริมาณไม่น้อยกว่า 663 ลบ.ม. และลงลูกรังหนาเฉลี่ย 0.15 เมตร ปริมาณลูกรังไม่น้อยกว่า 76.50 เมตร รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

รวมหมู่ที่ 4 เป็นเงินงบประมาณทั้งสิ้น 1,129,000.- บาท

หมู่ที่ 5 บ้านคลองโพธิ์

1. ยกระดับถนนเทิดพระเกียรติซอย 1 หมู่ที่ 5 จำนวน 527,000.- บาท เพื่อจ่ายเป็นค่าจ้างเหมายกระดับถนนเทิดพระเกียรติ ซอย 1 ผิวจราจรกว้าง 5.00 เมตร ระยะทางยาว 220 เมตร รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

รวมหมู่ที่ 5 เป็นเงินงบประมาณทั้งสิ้น 527,000.- บาท

/ หมู่ที่ 6...

-9-

หมู่ที่ 6 บ้านคลองดงตาล

1.) ลงหินคลุกซ่อมแซมไหล่ทางถนนเฉลิมพระเกียรติ หมู่ที่ 6 จำนวน 265,000.- บาท เพื่อจ่ายเป็นค่าจ้างเหมาลงหินคลุกซ่อมแซมไหล่ทางถนนสาธารณะ หมู่ที่ 6 โดยใช้หินคลุก จำนวน 475 ลบ.ม. รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

รวมหมู่ที่ 6 เป็นเงินงบประมาณทั้งสิ้น 265,000.- บาท

หมู่ที่ 7 บ้านคลองผีเสื้อ

1. ก่อสร้างเขื่อน คสล. ถนนฉลอม หมู่ที่ 7 จำนวน 1,034,000.- บาท เพื่อจ่ายเป็นค่าจ้างเหมาก่อสร้างเขื่อน คสล. ถนนฉลอม หมู่ที่ 7 ระยะทางยาว 110 เมตร รายละเอียดตามแบบแปลนและรายการคำนวณของ อบต.บางเตย กำหนด พร้อมป้ายประชาสัมพันธ์โครงการ จำนวน 1 ป้าย

รวมหมู่ที่ 7 เป็นเงินงบประมาณทั้งสิ้น 1,034,000.- บาท

 สรุปโครงการจ่ายขาดเงินสะสมหมู่ที่1 – หมู่ที่ 7 รวมทั้งสิ้น 18,057,000.- บาท

นายณัฏฐพล สุขนันทฬส มีท่านใดต้องการสอบถามรายละเอียดการโครงการจ่ายขาดเงินสะสมเพิ่มเติมหรือไม่

(ปลัดอบต.บางเตย)

นายมานพ เฟื่องบางหลวง มีท่านใดต้องการสอบถามรายละเอียดโครงการจ่ายขาดเงินสะสมเพิ่มเติมหรือไม่ (ประธานสภาฯ) เมื่อไม่มีท่านใดสอบถามจึงขอมติที่ประชุมพิจารณาอนุมัติการจ่ายขาดเงินสะสมประจำปีพ.ศ.2560

ที่ประชุม มีมติเป็นเอกฉันท์เห็นชอบการพิจารณาจ่ายขาดเงินสะสมประจำปีงบประมาณ พ.ศ.2560

- เห็นชอบ 14 เสียง

 - ไม่เห็นชอบ - เสียง

 - งดออกเสียง - เสียง

ขณะนั้นมีสมาชิกสภาในที่ประชุม 14 ท่าน

นายอรรถพล พลชัย เรียนท่านผู้บริหารและท่านผู้เข้าร่วมประชุมทุกท่าน ตอนนี้ทางฝั่งหมู่ที่ 3 ถึง หมู่ที่ 7

(ส.อบต.หมู่ที่ 4) ทางชาวบ้านเรียกร้องมาในส่วนของหอกระจายข่าวที่ยังขาดอยู่ซึ่งน่าจะมีความจำเป็น

 ระดับหนึ่ง เบื้องต้นได้ปรึกษาท่านรองนายกไว้ อยากจะให้พิจารณาว่าจะใส่โครงการ

 ติดตั้งหอกระจายข่าวในพื้นที่หมู่ที่ 3 – หมู่ที่ 7 ได้หรือไม่

นายณัฏฐพล สุขนันทฬส โครงการนี้เป็นลักษณะจัดซื้อครุภัณฑ์ บางทีจะต้องมีการก่อสร้างร่วมด้วย ซึ่งอาจจะมี

(ปลัดอบต.บางเตย) ความก้ำกึ่งที่จะไม่เข้าหลักเกณฑ์การใช้จ่ายเงินสะสม ขอแนะนำว่า ให้ใช้งบประมาณ

 ประจำปี 2560 แล้วฝากท่านผู้นำพื้นที่ ดำเนินการประสานงานเตรียมรอเพื่อการเข้า

 ดำเนินการได้ทันที

นายนิคม เจริญลักษณ์ สอบถามกรณีปัญหาน้ำทิ้งลงคลองน้ำเสีย ในหมู่ที่ 5

(ส.อบต.หมู่ 5)

/น.ส.วัชรินทร์ธรณ์...

-10-

น.ส.วัชรินทร์ธรณ์ สมบูรณ์พงศ์ ตามพรบ.ควบคุมอาคาร การขออนุญาตก่อสร้างจะต้องมีแหล่งระบายน้ำเป็นหลัก ซึ่ง

(ผู้อำนวยการกองช่าง) ทางด้านของคู่กรณีนี้เขาก็มีแหล่งระบายน้ำลงสู่สาธารณะซึ่งก็ไม่ได้ผิดหลักเกณฑ์ ส่วน

 เรื่องปัญหาที่ว่ากลัวว่าจะเกิดปัญหาน้ำเน่าเสียส่วนใหญ่ก็จะระบายลงสู่สาธารณะกัน

 อยู่แล้ว กรณีนี้ถ้าเป็นลักษณะขอความร่วมมือไม่ให้ปล่อยลงมาสู่สาธารณะน่าจะต้อง

 เจรจากันระหว่างคู่กรณีกับผู้ร้องเรียน

ที่ประชุม รับทราบ

**ระเบียบวาระที่ 6 เรื่องอื่นๆ (ถ้ามี)**

นายณัฏฐพล สุขนันทฬส 1. เรื่องกิจกรรมวันเด็กแห่งชาติ ปี 2560 ทางอบต.บางเตยจะจัดงานวันเด็กแห่งชาติ

(ปลัดอบต.บางเตย) ประจำปี 2560 ในวันเสาร์ที่ 14 มกราคม 2560 ณ ลานอเนกประสงค์ศูนย์พัฒนา

 เด็กเล็กตำบลบางเตย หมู่ที่ 2 ซึ่งจะมีกิจกรรมการแสดงของศูนย์พัฒนาเด็กเล็ก

 และจัดซุ้มเลี้ยงอาหารโดยวิทยาลัยผู้สูงวัยตำบลบางเตย ฝากท่านผู้บริหาร ผู้นำ

 ชุมชนและท่านสมาชิกสภาฯ จะสนับสนุนเพิ่มเติม ซึ่งในวันศุกร์จะต้องไปร่วมจัด

 กิจกรรมกับทางโรงเรียนบ้านบางเตยด้วยในวันศุกร์ที่ 13 มกราคม 2560

นายวิทยา ชิวค้า สอบถามทางโรงเรียนมีกิจกรรมอะไรบ้าง

(นายกอบต.บางเตย)

นางนริศรา เหมหงษ์สา สำหรับกิจกรรมซึ่งทางโรงเรียนได้จัดเตรียมไว้ก็จะเป็นซุ้มเลี้ยงอาหารและไอศกรีม

(ครูโรงเรียนบ้านบางเตย) ก็ขอความอนุเคราะห์มายังอบต.และทุกท่านในกิจกรรมนี้ด้วยค่ะ

ที่ประชุม มีมติเก็บเงินจำนวนคนละ 500 บาท จนถึงวันที่ 5 มกราคม2560 รวบรวมส่งที่

 คุณธนิศา รอดรักวงศ์ไท เลขานุการสภาอบต.บางเตย

นายณัฏฐพล สุขนันทฬส 2. ทางวิทยาลัยผู้สูงวัยตำบลบางเตยกำหนดจัดงานวันปีใหม่ ในวันที่ 10 มกราคม

(ปลัดอบต.บางเตย) 2560 โดยไม่มีการแลกของขวัญแต่จะตั้งตู้รับบริจาคตามศรัทธาเพื่อร่วมทำบุญ

 เลี้ยงอาหารให้กับเด็กในวันเด็กแห่งชาติ ส่วนท่านสมาชิกสภาฯ หรือ ท่านผู้ใหญ่บ้าน

 ท่านใดประสงค์จะส่งของขวัญมาร่วมกิจกรรม ก็ขอประชาสัมพันธ์ให้ทราบโดยทั่วกัน

 3. เรื่องเอกสารบันทึกถ้อยคำข้อตกลงการอุทิศที่ดินเพื่อให้เป็นสาธารณประโยชน์

ตามตัวอย่างแบบฟอร์มที่แจกให้ทุกท่านแบบฟอร์มนี้จะคลอบคลุมในทุกกรณีซึ่งสามารถที่จะนำไปใช้เกี่ยวกับการดำเนินการเรื่องที่ดินต่างๆ (เอกสารแนบท้าย 3)

นางธนิศา รอดรักวงศ์ไท ประชาสัมพันธ์จากกองสาธารณสุขและสิ่งแวดล้อมขอเชิญทุกท่านเข้าร่วมอบรมโครงการ

(เลขานุการสภาฯ) คัดแยกขยะต้นทาง ในบ้าน โรงเรียน ชุมชน เพื่อตำบลน่าอยู่ ประจำปี 2560 ในวันที่

 26 ธันวาคม 2559 ณ อาคารอเนกประสงค์อบต.บางเตย และศึกษาดูงานในวันที่ 27

 ธันวาคม 2559 ณ พื้นที่จังหวัดราชบุรี จึงขอเชิญชวนทุกท่านเข้าร่วมอบรมในวันและ

 เวลาดังกล่าวโดยพร้อมเพรียงกัน

/น.ส.วัชรินทร์ธรณ์...

-11-

น.ส.วัชรินทร์ธรณ์ สมบูรณ์พงศ์ ขอชี้แจงเรื่อง การขออนุญาตติดตั้งมิเตอร์ที่โรงกรองน้ำ หมู่ที่ 2 เนื่องจากอบต.ไม่สามารถ

(ผู้อำนวยการกองช่าง) ดำเนินการให้ได้เนื่องจากโรงกรองน้ำนั้นเป็นของกองทุนหมู่บ้าน จะใช้งบประมาณของ

 อบต.ไปสนับสนุนให้ไม่ได้

นายสมพงษ์ เฟื่องบางหลวง แนวทางดำเนินการก็ต้องเป็นการตั้งเสาและติดมิเตอร์ชั่วคราวแล้วทำการดึงสายไฟมายัง

(รองนายกอบต.บางเตย) บริเวณโรงกรองน้ำ

ที่ประชุม รับทราบ

นายมานพ เฟื่องบางหลวง มีท่านใดต้องการสอบถามเรื่องอื่นๆอีกหรือไม่เมื่อไม่มีก็ขอขอบคุณทุกท่านที่เข้าร่วม

(ประธานสภาฯ) ประชุม และขอปิดการประชุม ขอบคุณครับ

**ปิดประชุมเวลา 11.45 น.**

ลงชื่อ................................................................ผู้จดรายงานการประชุม

 (นางธนิศา รอดรักวงศ์ไท)

เลขานุการสภาองค์การบริหารส่วนตำบลบางเตย

ลงชื่อ................................................................ผู้ตรวจรายงานการประชุม

 นายมานพ เฟื่องบางหลวง)

ประธานสภาองค์การบริหารส่วนตำบลบางเตย

-12-

คณะกรรมการตรวจรายงานการประชุมได้ดำเนินการตรวจเรียบร้อยแล้ว

ลงชื่อ...............................................................

 (นายอำนาจ ประสงค์สันติสุข)

ประธานคณะกรรมการตรวจรายงานการประชุม

ลงชื่อ...............................................................

 (นายบุญมี น้อยประชา)

 คณะกรรมการตรวจรายงานการประชุม

ลงชื่อ...............................................................

 (นายอรรถพล พลชัย)

เลขานุการคณะกรรมการตรวจรายงานการประชุม